Masamet

Masamet (Mazamet en francés) es una comuna lengadociana en Montanha Negra situada dins lo departament Tarn e la region Occitània.
La vila coneguèt un ric passat industrial entre los sègles XIX e XX,  especialament mercé a l'industria de deslanatge, que foguèt una vertadièra especialitat masametana, coneguda internacionalament.

Lo gentilici es masametòl -a, var. m. masametòuhttp://toscanoreinat.chez-alice.fr/dicom.pdf.

Geografia
Comuna situada al pè de la Montanha Negra, Masamet, es cap luòc de canton del departament de Tarn.
Es asagada per Toret e Arneta, beneficia d'un clima umid temperat e bufan dins las vals d'Arn e de Arneta, los vents del nòrd e d'Autan.
Lac de Montanhés a  de la vila|200px|thumb
La vila de Masamet es a proximitat de nombroses lacs e bacins : lac de Montanhés, lac de La Prada Bassa, bacin du Lampi nòu, lac de Camases, lac del pas de las bèstias, lac de Sant Pèire, lac de la Ravieja, lac del Mèrle .


Istòria
La vila seriá estat fondada d'en primièr a Autpol, en 413 pel rei  visigòt Ataülf, sus un puèg rocós que domina l'emplaçament de la vila actuala.
En 1212 pendent la crosada dels albigeses, Simon IV de Montfòrt assegèt la ciutadèla convertida al catarisme. Après quatre jorns de sèti, prenguèt la plaça e faguèt desròcar la fortalesa. Los abitants d'Autpol aguèron de s'installar dins la val, e fondèron un vilatjòt a la broa d'Arneta: Lo Mas d'Arneta, que vendriá pus tard Masamet.
A partir de 1685 : l'Edicte de Fontainebleau obliguèt los protestants mazametans, forabandits de nombrosas professions, de se consagrar a l'industria e al negòci.
En 1790 : Jean-Baptiste Meyer foguèt elegit primièr conse de la vila. La comunautat comptava 5 474 armas.
En 1807 David Cabibel e nòu industrials van formar lo primièr ostal de negòci que portarà coma rason sociala, lo nom de Société des Casernes. Sens o saupre, venián de fondar las basas d'un esperit de comèrci que durariá 200 ans.
En 1851 : Pierre-Elie Houlès importèt 2 balas de pèl de feda de Buenos Aires per ensajar de ne recoltar la lana. Tempativa qu'anava iniciar un saber-far novèl : la lana mòrta veniá utilizabla. Lo deslanatge èra nascut qu'anava assegurar una prosperitat economica extraordinària a la vilòta de Masamet entrò dins lo darrièr terç del sègle XX.

Administracion

Demografia

Luòcs e monuments

 La ciutat medievala d'Autpol : roinas del castèl e vilatge medieval d'Autpol, vestigis d'encencha e de dos castèl ; pèire funerària gravada.
 Menir dels Prats : menir pus enauçat de Tarn (), es lo pus grand de la region. Veire tanben Menirs de Tarn.
 Ostal de las Memòrias de Masamet, ancian Ostal Fuzier assostant l'Ofici de Torisme, dels salons réaménagés dins l'estil del sègle XIX, lo Musèu « Memòria del catarisme occitan », de las mòstras sus l'istòria locala e los archius municipals.
 Las gèisas e temples protestants :
 Glèisa de Sant Sauvador, sègle XVIII (1740)
 Glèisa  de Nòstra Dòna,  sègle XIX (1872)
 Glèisa  del Sacrat Còr, art modèrne, sègle XX (1959)
 Monastièr Santa Clara du Sacrat Còr fondat al sègle XIX (1887)
 Glèisa  aroinada del vilatge medieval d'Autpol del sègle XV
 Capèla de Roquerlan del sègle XIX (1846)
 Capèla de Sant Pèire dels Plans del sègle XIX (1824)
 Temple de Sant Jaume (sègle XVI)
 Temple Nòu
 Temple Rovièra

Personalitats ligadas amb la comuna
François Auque
Laurent Jalabert

Vejatz tanben

Ligams extèrnes
 Sit oficial

Nòtas

Categoria:Comuna de la Montanha Negra
Categoria:comuna de Tarn
Categoria:comuna de la Montanha Negra